Ο **Παναγιώτης Κοτρωνάρος** γεννημένος στην Αθήνα το 1970, είναι Έλληνας ορειβάτης, αναρριχητής, εκπαιδευτής ορεινών σπορ και επαγγελματίας οδηγός βουνού. Η ενασχόληση του με την ορειβασία ξεκίνησε το 1988 αλλά η μεγαλύτερη του επιτυχία ήρθε αρκετά χρόνια αργότερα την άνοιξη του 2004, όταν ηγήθηκε της Εθνικής ομάδας ορειβασίας στην πρώτη επιτυχημένη ανάβαση Ελληνικής αποστολής στο όρος Έβερεστ. Είναι επίσης inspirational speaker σε σεμινάρια ηγεσίας, ομαδικότητας και ενδυνάμωσης ανθρώπινου δυναμικού και διοργανωτής εταιρικών team-building events, μέλος του European Mentoring & Coaching Council (EMCC), της Hellenic Coaching Associasion (HCA) και του Global Institute for Leadership Development (GILD).

Σπούδασε Μηχανολόγος και είναι κάτοχος διπλώματος Προπονητή Αθλημάτων όμως το πάθος του για τα βουνά και τη ζωή στη φύση τον έκανε να ασχοληθεί επαγγελματικά με την ορειβασία και τις υπαίθριες δραστηριότητες. Η επιχειρηματική του δράση περιλαμβάνει την ίδρυση της Σχολής Ορεινών Αθλημάτων «BASE CAMP» (2001), του εμπορικού τμήματος πώλησης, ενοικίασης & πιστοποίησης τεχνικού-ορειβατικού & αθλητικού εξοπλισμού «BASECAMP TECH» (2011) καθώς και του ταξιδιωτικού γραφείου «BASECAMP TRAVEL» (2014), τα οποία αποτελούν ένα ενιαίο σύνολο αλληλοϋποστηριζόμενων επιχειρηματικών δραστηριοτήτων με την ονομασία «KOTRONAROS GROUP».

Το βαθύτερο όραμα της επιχειρηματικής πρωτοβουλίας του Παναγιώτη Κοτρωνάρου είναι να συμβάλλει παρέχοντας τα κατάλληλα "εργαλεία" (έμπνευση, ψυχική ενδυνάμωση, βιωματική εκπαίδευση, εμπειρία & γνώση) στην προσωπική ανάπτυξη του κάθε συνανθρώπου μας στην προσπάθεια του για την κατάκτηση των δικών του κορυφών, των δικών του στόχων από το 0 έως τα 8.848m, δίνοντας του παράλληλα την ευκαιρία να ανακαλύψει τις ομορφιές του πλανήτη μας, να ταυτιστεί με τη φύση, να την αφουγκραστεί και να την προστατέψει.

Ορειβατική δράση
----------------

Ο Παναγιώτης Κοτρωνάρος έγινε γνωστός στο ευρύ κοινό ως αρχηγός της Εθνικής ομάδας ορειβασίας "HELLAS-EVEREST 2004" της πρώτης Ελληνικής αποστολής που κατάφερε να ανέβει στην ψηλότερη κορυφή του κόσμου το Μάιο του 2004. Έχει πάρει μέρος και έχει ηγηθεί σε πολλές ορειβατικές αποστολές στα Ιμαλάια (Everest 8.848m, Cho Oyu 8.201m, Dhaulagiri 8.167m, Shisha Pangma 8.046m), στην οροσειρά των Pamir στην Κεντρική Ασία (Communism peak 7.500m, Korzenefska 7.134m, Lenin peak 7.134m), τις Άνδεις (Aconcagua 6.942m, 2 αποστολές), στον Ισημερινό (Αμαζόνιος, ηφαίστεια Chimboraso 6.310m και Cotopaxi 5.986m), στην Αφρική (Τανζανία-Kilimanjaro 5.896m, 7 αποστολές και Μαρόκο Atlas 4.167m, 3 αποστολές), στον Καύκασο (Elbrus 5.642m, 7 αποστολές), την ανατολική Τουρκία (Ararat 5.167m), τις Άλπεις (Mont Blanc 4.808m, 17 αποστολές), τις ζούγκλες της νήσου Βόρνεο στον Ειρηνικό ωκεανό (Mt. Kinabalu 4.095m) και του Βιετνάμ (Mt. Fancipan 3.161m) καθώς και στην έρημο Wadi Ram της Ιορδανίας (Mt. Jebel Um Adaami 1.783m) αποκομίζοντας εκτός των άλλων, μεγάλη εμπειρία σε θέματα διαχείρισης κινδύνου και καθοδήγησης ομάδων σε αντίξοες συνθήκες.

Η αναρριχητική του δράση περιλαμβάνει διαδρομές βράχου, πάγου και μεικτού πεδίου στα Ιμαλάια (Kusum Kanguru 6.350m, Kwande Ri 6.189m, Ama Dablam 6.808m), στην Αφρική (Mt. Kenya 5.199m), στις Άλπεις (Aig. du Courtes, Val di Lilaz, Mt.Blanc du Tacul, Tour Ronte, Aig. du Midi, Fredo Spur, Monte Rosa, Maerhorn), στη Βουλγαρία (Rila), καθώς και στις σημαντικότερες ορθοπλαγιές της Ελλάδας (Όλυμπος, Αστράκα, Γκιώνα, Βαρδούσια, Βαράσοβα, Μετέωρα). Έχει επίσης πραγματοποιήσει διασχίσεις με ορειβατικά σκι στα περισσότερα ελληνικά βουνά καθώς και καταβάσεις φαραγγιών (canyoning) στα σημαντικότερα Ελληνικά φαράγγια (Γοργοπόταμος, Μαυρομάτης, Ροσκά, Ενιπέας, Ορλιάς κ.α.).

Αθλητική δράση
--------------

Εκτός την δράση του στο χώρο του βουνού, ο Παναγιώτης Κοτρωνάρος από νεαρή ηλικία ασχολήθηκε με πάθος με το στίβο και αργότερα με διάφορα αθλήματα υπεραντοχής σε ξηρά και θάλασσα, με επιτυχίες στον υπερμαραθώνιο Σπάρταθλον (250km), τους κολυμβητικούς διάπλους Τορωναίου & Μεσσηνιακού κόλπου (26 & 35km), το Ironman Τρίαθλο και τους ορεινούς αγώνες δρόμου (UTMB 160km, Route 120km, Olympus Marathon 44km κ.α).

* 5 συμμετοχές στο διεθνή υπερμαραθώνιο αγώνα δρόμου «ΣΠΑΡΤΑΘΛΟΝ» (Αθήνα-Σπάρτη246km). B.R: 34ώρες και 54’, 1997. (B.R=καλύτερη επίδοση)
* 4 υπερμαραθώνιοι αγώνες δρόμου 100km (2 χάλκινα μετάλλια). B.R: 8ώρ.32΄, Αθήνα 1995.
* 2 υπερμαραθώνιοι αγώνες δρόμου 80km (1 χάλκινο μετάλλιο). B.R: 6ωρ.44΄, Αθήνα 1995.
* 17 μαραθώνιοι αγώνες δρόμου 42.2km. B.R: 2ώρ.47’11’’, Πάτρα 1994.
* 10 κολυμβητικοί διάπλοι Τoρωναίου κόλπου 26km στη Χαλκιδική, από Καλλιθέα-Νικήτη (1991-2004). B.R: 7ώρ.34' (1993).
* 3 κολυμβητικοί διάπλοι Μεσσηνιακού κόλπου 33km από Κορώνη-Καλαμάτα, (1994-1997) B.R: 10ώρ.08΄(1994).
* 1 κολυμβητικός αγώνας 18km στον ποταμό Νείλο, Αίγυπτος 1996.
* 1 αγώνας Ironman Triathlon (3.8km κολύμβηση, 180km ποδήλατο, 42km τρέξιμο) B.R:10ωρ.16’, Ολλανδία Allmere 1993.
* 1η θέση ομαδικού στο Παγκόσμιο Πρωτάθλημα Στρατιωτικών Περιπόλων, 100km στο Biel Bienne της Ελβετίας, με την Εθνική ομάδα Ειδ. Δυνάμεων (1993).
* 1η θέση ατομικού στον τριήμερο αγώνα περιπέτειας, διάσχισης της οροσειράς της Πίνδου "Pindos Crossing 2000" (80km ορεινό τρέξιμο, 160km ποδήλατο βουνού, 4km καγιάκ & αναρρίχηση).
* 2η θέση ατομικού στον 5ήμερο αγώνα περιπέτειας διάσχισης των Εβρίδων νήσων "Hebridean Challenge 2001", Σκωτία.
* 4η θέση ομαδικού στον τριήμερο αγώνα περιπέτειας "Pindos Crossing 2001".
* 5η θέση στο διεθνή ορειβατικό μαραθώνιο "Olymbus Marathon 2005" 44Κm. B.R: 5ώρες 43’.
* UTMB, 160km, 2006
* VFT, 120km 2008, 2009

Επιχειρηματική δράση
--------------------

To 2001 ίδρυσε τη Σχολή Ορεινών Αθλημάτων «BASE CAMP» με σκοπό την εκπαίδευση στα ορεινά σπορ και το 2011 το εμπορικό τμήμα πώλησης, ενοικίασης & πιστοποίησης τεχνικού-ορειβατικού & αθλητικού εξοπλισμού «BASECAMP TECH». Το 2014 με την ίδρυση του ταξιδιωτικού γραφείου «BASECAMP TRAVEL» εισέρχεται δυναμικά στο χώρο του συνεδριακού τουρισμού αναλαμβάνοντας την οργάνωση & διεξαγωγή μεγάλων εταιρικών συνεδρίων αλλά και ταξιδίων περιπέτειας κάνοντας προσιτή στο ευρύ κοινό (ύστερα από κατάλληλη εκπαίδευση & προετοιμασία) την συμμετοχή σε ορειβατικές αποστολές στα βουνά όλου του κόσμου. Σε επαγγελματική βάση έχει οργανώσει, ηγηθεί και υλοποιήσει πάνω από 70 σχολές ορειβασίας & αναρρίχησης καθώς και πάνω από 50 ορειβατικές αποστολές σε κάθε γωνιά της γης: Ιμαλάια, Παμίρ, Άνδεις, Άλπεις, Καύκασος, Ισημερινός, Τανζανία, Κένυα, Μαρόκο, Κιργιστάν, Τουρκία, Ιορδανία, Βόρνεο, Βιετνάμ κ.α. Τα τρία διαφορετικά τμήματα της εταιρείας (παροχής υπηρεσιών, εμπορικό και ταξιδιωτικό) αποτελούν ένα ολοκληρωμένο συνολο αλληλοϋποστηριζόμενων επιχειρηματικών δραστηριοτήτων με την ονομασία «KOTRONAROS GROUP» και στόχο την ολοκληρωμένη και υψηλής ποιότητας υποστήριξη τόσο των ιδιωτών όσο και των εταιρικών πελατών.

Εκπαιδευτική δράση
------------------

Από το 1997 διδάσκει ανελλιπώς τις τεχνικές ορειβασίας, αναρρίχησης και ορεινής διάσωσης σε σχολές της Ελληνικής Ομοσπονδίας Ορειβασίας Αναρρίχησης (EOOA), είναι αντιπρόεδρος του επαγγελματικού Σωματείου Ελλήνων Οδηγών Βουνού (ΣΕΟΒ) και έχει εκπαιδεύσει πολλά κλιμάκια ανδρών της Ειδικής Μονάδας Αντιμετώπισης Καταστροφών (EMAK), των Ειδικών Δυνάμεων του στρατού καθώς και εργαζομένων σε εργασίες μεγάλου ύψους. Από το 2006 συνεργάζεται με κορυφαίες εταιρείες όλων των κλάδων ως εξωτερικός ομιλητής (inspirational speaker) σε σεμινάρια ηγεσίας, ομαδικότητας και ενδυνάμωσης ανθρώπινου δυναμικού και είναι διοργανωτής εταιρικών team-building events, ενώ από το 2012 είναι μέλος του European Mentoring & Coaching Council (EMCC), της Hellenic Coaching Associaton (HCA) και του Global Institute for Leadership Development (GILD). Είναι επίσης μέλος και ειδικός σύμβουλος σε θέματα ανάπτυξης της εκπαίδευσης υπαίθριων δραστηριοτήτων (outdoor actvites) του Συνδέσμου Ελληνικών Τουριστικών Επιχειρήσεων Υπαίθριων Δραστηριοτήτων (ΣΕΤΕΥΔ).

Ορειβατική δράση - Αποστολές
----------------------------

* Everest 8.848 Ιμαλάια 2004-05-16 Κορυφή
* Cho Oyu 8.201 Ιμαλάια 2003-09-27 Κορυφή
* Dhaulagiri 8.167 Ιμαλάια 1998-10-02 7.750
* Shisha Pangma 8.046 Ιμαλάια 1995-05-13 Κορυφή
* Communism peak 7.500 Παμίρ 1995-08-12 Κορυφή
* Lenin peak 7.134 Παμίρ 2007-08-14 6.911
* Korzenefska 7.105 Παμίρ 1995-08-04 Κορυφή
* Aconcagua 6.942 Άνδεις 2005-01-03 Κορυφή
* Aconcagua 6.942 Άνδεις 2018-01-14 Κορυφή
* Ama Dablam 6.812 Ιμαλάια 2003-05-09 6.250
* Kusum Kanguru 6.367 Ιμαλάια 1998-04-18 Κορυφή
* Chimborazo 6.310 Άνδεις 2010-07-15 Κορυφή
* Island Peak 6.189 Ιμαλάια 2003 6.050
* Island Peak 6.189 Ιμαλάια 2004-03-29 Κορυφή
* Kwandge Ri 6.187 Ιμαλάια 1998-05-07 Κορυφή
* Cotopaxi 5.897 Άνδεις 2010-07-18 Κορυφή
* Kilimanjaro 5.896 Τανζανία 2007-02-16 Κορυφή
* Kilimanjaro 5.896 Τανζανία 2009-03-05 Κορυφή
* Kilimanjaro 5.896 Τανζανία 2011-08-11 Κορυφή
* Kilimanjaro 5.896 Τανζανία 2012-02-23 Κορυφή
* Kilimanjaro 5.896 Τανζανία 2017-02-24 Κορυφή
* Elbrus 5.642 Καύκασος 2005-07-21 Κορυφή
* Elbrus 5.642 Καύκασος 2006-08-05 Κορυφή
* Elbrus 5.642 Καύκασος 2008-08-06 Κορυφή
* Elbrus 5.642 Καύκασος 2012-08-09 Κορυφή
* Elbrus 5.642 Καύκασος 2016-08-04 Κορυφή
* Elbrus 5.642 Καύκασος 2018-08-02 Κορυφή
* Elbrus 5.642 Καύκασος 2019-08-01 Κορυφή
* Mt. Kenya 5.199 Κένυα 2010-02-15 5.100
* Ararat 5.167 Τουρκία 2009-07-12 Κορυφή
* Mont Blanc 4.808 Άλπεις 1999 Κορυφή
* Mont Blanc 4.808 Άλπεις 2001 Κορυφή
* Mont Blanc 4.808 Άλπεις 2002 Κορυφή
* Mont Blanc 4.808 Άλπεις 2003 Κορυφή
* Mont Blanc 4.808 Άλπεις 2005-08-09 Κορυφή
* Mont Blanc 4.808 Άλπεις 2006-08-22 Κορυφή
* Mont Blanc 4.808 Άλπεις 2007-07-18 Κορυφή
* Mont Blanc 4.808 Άλπεις 2008-07-08 Κορυφή
* Mont Blanc 4.808 Άλπεις 2009-07-16 Κορυφή
* Mont Blanc 4.808 Άλπεις 2010-08-20 Κορυφή
* Mont Blanc 4.808 Άλπεις 2011-07-20 Κορυφή
* Mont Blanc 4.808 Άλπεις 2013-07-18 Κορυφή
* Mont Blanc 4.808 Άλπεις 2014-07-25 Κορυφή
* Mont Blanc 4.808 Άλπεις 2016-07-21 Κορυφή
* Mont Blanc 4.808 Άλπεις 2017-07-19 Κορυφή
* Monte Rosa 4.634 Άλπεις 2010-08-10 Κορυφή
* Matterhorn 4.478 Άλπεις 2001-08-13 Κορυφή
* Atlas 4.167 Μαρόκο 2005-04-26 Κορυφή
* Atlas 4.167 Μαρόκο 2008-10-30 Κορυφή
* Atlas 4.167 Μαρόκο 2010-04-07 Κορυφή
* Kinabalu 4.095 Βόρνεο 2008-04-27 Κορυφή
* Fancipan 3.147 Βιετνάμ 2009-01-04 Κορυφή
* Jebel Um Adaami 1.832 Ιορδανία 2009-10-29 Κορυφή

Παραπομπές
----------

1. ↑  «European Mentoring & Coaching Council». *www.emccglobal.org*. Ανακτήθηκε στις 10 Ιουνίου 2020.
2. ↑  «Hellenic Coaching Association | Hellenic Coaching Association (HCA)» (στα Αγγλικά). Αρχειοθετήθηκε από το πρωτότυπο στις 11 Μαΐου 2020. Ανακτήθηκε στις 10 Ιουνίου 2020.
3. ↑  «Global Institute for Leadership Development (GILD) | Palm Desert CA». *GILD 2019* (στα Αγγλικά). Αρχειοθετήθηκε από το πρωτότυπο στις 10 Ιουνίου 2020. Ανακτήθηκε στις 10 Ιουνίου 2020.
4. ↑  Basecamp, Admin. «BaseCamp | Congress, Travel, Training». *BaseCamp*. Ανακτήθηκε στις 10 Ιουνίου 2020.
5. ↑  «Έλληνες στο Έβερεστ ή αλλιώς Hellas Everest 2004 – HikingExperience.gr». Ανακτήθηκε στις 10 Ιουνίου 2020.
6. ↑  «Ελληνική Ομοσπονδία Ορειβασίας Αναρρίχησης». *www.eooa.gr*. Ανακτήθηκε στις 10 Ιουνίου 2020.
7. ↑  «::: ΣΕΟΒ - Σωματείο Ελλήνων Οδηγών Βουνού ::: Ορειβασία - Αναρρίχηση :::». *hmga.gr*. Ανακτήθηκε στις 10 Ιουνίου 2020.